[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 17.09.2006








            Nr.23/255/2007
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind declararea neaplicării „Regulilor uniforme privind Contractul de Utilizare a Infrastructurii în Traficul Internaţional Feroviar (CUI), a „Regulilor uniforme privind Validarea Normelor Tehnice şi Adoptarea Prescripţiilor Tehnice Uniforme aplicabile Materialului Feroviar destinat utilizării în Trafic Internaţional (APTU)” şi a „Regulilor uniforme privind Admiterea Tehnică a Materialului Feroviar utilizat în Trafic Internaţional (ATMF)”, cuprinse în Apendicele E,F şi G la Convenţia privind transporturile internaţionale feroviare (COTIF), transmis, ca prioritate legislativă, cu adresa nr.P.L.X 525 din 3 septembrie 2007, înregistrată la comisie sub nr.23/155 din 4 septembrie 2007.



Potrivit prevederilor art.75 alin.(1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

                                                                          Nr.23/255/2007
RAPORT
asupra proiectului de Lege privind declararea neaplicării „Regulilor uniforme privind Contractul de Utilizare a Infrastructurii în Traficul Internaţional Feroviar (CUI), a „Regulilor uniforme privind Validarea Normelor Tehnice şi Adoptarea Prescripţiilor Tehnice Uniforme aplicabile Materialului Feroviar destinat utilizării în Trafic Internaţional (APTU)” şi a „Regulilor uniforme privind Admiterea Tehnică a Materialului Feroviar utilizat în Trafic Internaţional (ATMF)”, cuprinse în Apendicele E,F şi G la Convenţia privind transporturile internaţionale feroviare (COTIF)


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege privind declararea neaplicării „Regulilor uniforme privind Contractul de Utilizare a Infrastructurii în Traficul Internaţional Feroviar (CUI), a „Regulilor uniforme privind Validarea Normelor Tehnice şi Adoptarea Prescripţiilor Tehnice Uniforme aplicabile Materialului Feroviar destinat utilizării în Trafic Internaţional (APTU)” şi a „Regulilor uniforme privind Admiterea Tehnică a Materialului Feroviar utilizat în Trafic Internaţional (ATMF)”, cuprinse în Apendicele E,F şi G la Convenţia privind transporturile internaţionale feroviare (COTIF), transmis, ca prioritate legislativă, cu adresa nr.P.L.X 525 din 3 septembrie 2007, înregistrată la comisie sub nr.23/155 din 4 septembrie 2007.



Potrivit prevederilor art.75 alin.(1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.



Consiliul Legislativ a avizat proiectul de lege cu avizul nr.579 din 7 mai 2007, cu observaţii şi propuneri preluate de către iniţiator.



Proiectul de lege are ca obiect formularea, în conformitate cu dispoziţiile art. 42 paragraful 1 din Convenţia privind transporturile feroviare, semnată la Berna la 9 mai 1980, a unei declaraţii de neaplicare a „Regulilor uniforme privind Contractul de Utilizare a Infrastructurii în Traficul Internaţional Feroviar (CUI), a „Regulilor uniforme privind Validarea Normelor Tehnice şi Adoptarea Prescripţiilor Tehnice Uniforme aplicabile Materialului Feroviar destinat utilizării în Trafic Internaţional (APTU)” şi a „Regulilor uniforme privind Admiterea Tehnică a Materialului Feroviar utilizat în Trafic Internaţional (ATMF)”, cuprinse în Apendicele E,F şi G la Convenţia privind transporturile internaţionale feroviare (COTIF), ratificată prin Decretul Consiliului de Stat nr. 100/1983 şi intrată în vigoare la 1 iulie 1985.


Potrivit prevederilor art.61 din Regulamentul Camerei Deputaţilor, comisia a examinat proiectul de lege în şedinţa din 11 septembrie 2007.



La dezbateri au participat, în calitate de invitaţi, în conformitate cu art.55 din Regulamentul Camerei Deputaţilor, republicat, specialişti din partea Ministerului Transporturilor sub coordonarea domnului Tanczos Barna – secretar de stat.



La dezbaterea acestui proiect de lege, din totalul de 22 de membri ai comisiei au fost prezenţi 20 deputaţi.



În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, Comisia pentru industrii şi servicii a hotărât, în unanimitate, să propună plenului Camerei Deputaţilor, spre dezbatere şi adoptare, proiectul de Lege privind declararea neaplicării „Regulilor uniforme privind Contractul de Utilizare a Infrastructurii în Traficul Internaţional Feroviar (CUI), a „Regulilor uniforme privind Validarea Normelor Tehnice şi Adoptarea Prescripţiilor Tehnice Uniforme aplicabile Materialului Feroviar destinat utilizării în Trafic Internaţional (APTU)” şi a „Regulilor uniforme privind Admiterea Tehnică a Materialului Feroviar utilizat în Trafic Internaţional (ATMF)”, cuprinse în Apendicele E,F şi G la Convenţia privind transporturile internaţionale feroviare (COTIF), în forma prezentată de iniţiator.
                          PREŞEDINTE,                                     SECRETAR,

                        Iulian Iancu                                        Aurelia Vasile
Consilier,

Silvia Vlăsceanu

